stanford-oval/wikipedia huggingface dataset:
אברהם בר חייא
לקריאה נוספת

יצחק בער, יוליוס גוטמן (י. בער - יו. גוטמן), "אברהם בר חייא הנשיא", האנציקלופדיה העברית (כרך א), חברה להוצאת אנציקלופדיות, תשכ"ט, עמ' 301-303
שלמה וייסבליט, רבי אברהם בר-חייא כמפרש המקרא, ב"בית מקרא", כרך כב, חוברת ג (ניסן-סיון תשל"ז), ע' 369-365.
שלום צדיק, סגולת ישראל ומוסר טבעי בהגותו של רבי אברהם בר-חייא, ב"דעת", מס' 85 (תשע"ח), ע' 90-77.,
חנוך גמליאל, לשונו של ר' אברהם בר חייא, ב"לשוננו", אלול תשנ"ז, ע' 295-277.
ג’פרי ויגודר (fr'), מבוא לספר הגיון הנפש העצובה, הוצאת מוסד ביאליק,  ירושלים, תשל"ב. גרסה מקוונת של הספר (לבעלי הרשאה), באתר "כותר"
גד בן-עמי צרפתי, מונחי המתמטיקה בספרות המדעית העברית של ימי הביניים, הוצאת מאגנס, תשכ"ט, עמ' 61-129.
גד בן-עמי צרפתי, "אברהם בר חייא, ראשון המתמטיקאים היהודים", אלף אפס, 2002.
הערות שוליים

↑  A mechanical derivation of the area of a sphere,  American Mathematical Monthly 108 (2001), 10-15
↑  ספר העיבור מאמר ראשון שער ראשון וספר צורת הארץ שער ראשון ושער תשיעי.
↑  תהלים כד א, צח ג, קז א; דניאל ח ט; צפניה ב יג.
↑  אברהם מלמד, ארץ-ישראל והתאוריה האקלימית במחשבה היהודית, בתוך: 
ארץ-ישראל בהגות היהודית בימי הביניים (תשנא) עמ' 52-78; חיים קרייסל, מבוא למאמר התנינים, בתוך: כתבי רבי משה אבן תיבון (תשע) עמ' 231-230.
↑  שני אזורים קפואים בקטבים; אזור 'יוקד', שאינו ניתן למגורים או למעבר, סביב קו המשווה; ושני אזורים ממוזגים מצפון ומדרום לאזור היוקד.
↑  מגן וצנה, רבי יהודה אריה די מודינא, עמ' 39-52; לניתוח התשובה ראה הרפואה המשלימה בהלכה, עמ' רל
↑  בפירושו על המשנה, מסכת ערכין, פרק ב', משנה ב'.
| --- | --- |
בקרת זהויות :  NLI: 987007258167505171  BIBSYS: 13022605  BNE: XX1113064  BnF: cb12329954z (data)  CANTIC: a20175905  CiNii: DA05243203  GND: 100970524  ICCU: RMLV036095  ISNI: 0000 0000 7978 6800  LCCN: n50057585  NKC: ola20221167542  NTA: 151790558  RERO: 02-A016414897  SELIBR: 31306  SNAC: w68w6g0b  SUDOC: 123246601  VcBA: 495/4860  VIAF: 81287   WorldCat (עם VIAF): 81287 
ההוכחה של אברהם בר חייא לקשר בין היקף מעגל לשטחו, בתוך פירוש תוספות, מסכת סוכה, דף ח', עמוד א'.
The Great North (סדרת טלוויזיה)

| --- | --- |

כרזה לקראת יציאת העונה הראשונה
 סוגה:  אנימציה קומדיית מצבים
 יוצרים:  וונדי מולינו ליזי מולינו מינטי לואיס
 מדבבים:  ויל פורטה Aparna Nancherla ג'ני סלייט ניק אופרמן אלאניס מוריסט 
 ארץ מקור:  ארצות הברית 
 שפות:  אנגלית
 מספר עונות:  5
 מספר פרקים:  76
 הפקה
 מפיק:  לורן בוצ'ארד 
 הפצה:  דיסני+, Xfinity Streampix 
 שידור
 רשת שידור:  פוקס 
 רשת שידור בישראל:  דיסני+
 תקופת שידור מקורית:  3 בינואר 2021 – הווה 
 תקופת שידור בישראל:  16 ביוני 2022 – הווה
 קישורים חיצוניים
 אתר רשמי
 דף התוכנית ב-IMDb
 
The Great North (בתרגום מילולי: "הצפון הגדול") היא סדרת טלוויזיה אמריקאית מונפשת קומית שעלתה לשידור ברשת פוקס ב-3 בינואר 2021. הסדרה משתמשת בסגנון אנימציה של ההמבורגרים של בוב שנוצרה על ידי לורן בוצ'ארד שהוא גם אחד המפיקים של "The Great North". שחקנים מוכרים העניקו את קולם לדמויות הסדרה לרבות ניק אופרמן, ויל פורטה וג'ני סלייט. הסדרה מתמקדת בחוויות של משפחת טובין המתגוררת באלסקה.
תקציר העלילה

הסדרה מציגה את חייהם והרפתקאותיהם של ביף טובין, אב חד הורי, ילדיו ומכריהם המתגוררים בעיירה בדיונית שנקראת "אייל קורא בודד" (Lone Moose) במדינת אלסקה הקרה והמושלגת שבארצות הברית. חייו של ביף מתרכזים בגידול ילדיו ושמירה על משפחתו.
שחקנים ודמויות

ניק אופרמן בתור ביף טובין. אב המשפחה.
ויל פורטה בתור וולף טובין. בנו הבכור של ביף ובן זוגה של האניבי.
דולסה סלואן בתור האניבי. בת הזוג של וולף.
ג'ני סלייט בתור ג'ודי טובין. בתו של ביף.
פול ראסט בתור האם טובין. בנו של ביף.
אפרנה ננצ'רלה בתור מון טובין. בנו של ביף.
טים באגלי - בתור המנהל גיבונס
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 11 | 11 | 3 בינואר 2021 | 16 במאי 2021 |
|  | 2 | 22 | 22 | 26 בספטמבר 2021 | 22 במאי 2022 |
|  | 3 | 22 | 22 | 25 בספטמבר 2022 | 21 במאי 2023 |
|  | 4 | 20 | 20 | 7 בינואר 2024 | 15 בספטמבר 2024 |
|  | 5 | יפורסם בהמשך | יפורסם בהמשך | 22 בדצמבר 2024 | יפורסם בהמשך |
הפקה

בספטמבר 2018, רשת פוקס הזמינה מצגת של הסדרה שנוצרה על ידי וונדי מולינו, ליזי מולינו ומינטי לואיס, תחת הפיקוח של לורן בוצ'ארד. במאי 2019, הרשת הזמינה את עונתה הראשונה של הסדרה. ביוני 2020, הסדרה חודשה לעונה שנייה. במאי 2021, הסדרה חודשה לעונה שלישית. באוגוסט 2022, הסדרה חודשה לעונה רביעית. במאי 2024, הסדרה חודשה לעונה חמישית.
הערות שוליים

↑  Jennifer Maas (December 22, 2020). Fox to Air ‘Great North’ Preview January 3, ‘Last Man Standing’ Final-Season Premiere Pushed an Hour. The Wrap. Retrieved May 15, 2022
↑  Nellie Andreeva (September 28, 2018). Animated Alaska Comedy From ‘Bob’s Burgers’ Trio Gets Fox Presentation Order; Nick Offerman & Jenny Slate Lead Cast. Deadline. Retrieved May 15, 2022
↑  Nellie Andreeva (May 9, 2019). Fox Orders Live-Action Comedy Series ‘Outmatched’ & Animated ‘The Great North’. Deadline. Retrieved May 15, 2022
↑  Peter White (June 22, 2020). ‘The Great North’ Renewed For Season 2 At Fox Ahead Of Series Premiere. Deadline. Retrieved February 24, 2025
↑  Joe Otterson (May 17, 2021). ‘Great North’ Renewed for Season 3 at Fox. Variety. Retrieved February 24, 2025
↑  Nellie Andreeva (August 26, 2022). Wendy & Lizzie Molyneux Re-Up Overall Deal With 20th Television Animation. Deadline. Retrieved February 24, 2025
↑  Selome Hailu (May 13, 2024). ‘The Great North’ Renewed for Season 5 at Fox. Variety. Retrieved February 24, 2025
לאס מדולס

אחד השבילים הפנימיים
לאס מדולס (בספרדית: Las Médulas) הוא אזור נופי שנוצר כתוצאה מפעילויות כריית זהב קדומות של הרומאים. האזור שוכן סמוך לכפריר באותו שם במחוז לאון בקהילה האוטונומית קסטיליה ולאון בספרד. האתר נחשב כמכרה הזהב הגדול ביותר בכל האימפריה הרומית בשיטת הכרייה בשטח פתוח.
עבודות ההנדסה שבוצעו לצורך מיצוי המינרל אמורות היו לשנות את הסביבה הטבעית, אך הביאו לנוף של חולות אדמדמים, שכיום מכוסים בחלקם בצמחייה של ערמונים ואלונים. לכן הוא נחשב ל"נוף תרבותי" (Cultural Landscape), והוא מכונה "פארק תרבותי" (Cultural Park).
בשל החשיבות הארכאולוגית של סביבה זו היא הוכרזה "אתר בעל עניין תרבותי של ספרד" (Bien de Interés Cultural) בשנת 1996, אתר מורשת עולמית של אונסק"ו בשנת 1997 ו"מונומנט טבעי של ספרד" (Monumento natural) בשנת 2002.
היסטוריה

לאס מדולס היה במקור מכרה זהב רומאי פתוח, אם כי עמים ילידים טרום-רומאיים כבר ניצלו את האתר. אין ספק שהרומאים החלו להפעיל את המכרה בתקופת הקיסר אוגוסטוס, שניהל באופן אישי את מרבית מסעי המלחמה שבין השנים 26 ל-19 לפנה"ס. וכבש באופן סופי את העיירות בצפון חצי האי האיברי.
אין קשר בין שם המקום להר מדוליו (Monte Medulio), האתר שבו ביצעו הלוחמים בני שבט הקנטבריאנים התאבדות המונית על מנת שלא ליפול בשבי בשלהי המלחמות הקנטבריות עם האימפריה הרומית. מיקומו של הר זה אינו ידוע.
פליניוס הזקן, שבצעירותו היה מנהל המכרות, מספר כי בכל שנה הופקו 20,000 ליברות של זהב. אם לוקחים בחשבון את 250 שנות הניצול האתר מגיעים להערכה של 5,000,000 ליברות זהב. על פי נתוני הפרופסור והארכאולוג אנטוניו גרסיה ביידו (Antonio García Bellido), כמות האדמה שפונתה מהאתר מגיעה ל-500 מיליון מטרים מעוקבים, אשר בחישוב תשואה ממוצעת של 3 גרם זהב לטונה של אדמה מביאה לכמות של 1,635,000 קילוגרם. עם זאת, מחקרים אחרים מצמצמים משמעותית את הנתונים הללו, בהתחשב בכך שבמשך 200 השנים בהן פעלו המכרות, הושג ייצור שנתי ממוצע של פחות מ-25 קילוגרם, ולכן הנתון הסופי היה פחות מ-5,000 קילוגרם.
באשר למספר העובדים באתר, פליניוס כותב על 60,000 עבדים משוחררים. מחקרים מודרניים, המבוססים על כמות האדמה שפונתה, מדברים על 10,000 או 20,000 איש, כשהם סופרים גם ספקים, שומרים וכו'. פליניוס מעיר בכתביו על העבודה הקשה: "זה פחות פזיז לחפש פנינים וארגמן בתחתית ים מאשר להוציא זהב מאדמות אלה".
היסטוריה > מקור השם

בין המומחים קיימת התיאוריה שלפיה מקור השם מהשם המסורתי שניתן לערימה של קש, הנפוצה מאוד באזור. בדיאלקט המסורתי של אזור אל ביירסו (ספ'), שבו נמצא לאס מדולס, שעדיין נמצא בשימוש, יש מילים כמו מדה (meda), ערימה חרוטית, ומדאר (medar), ערימת הדשא, כמו גם מדיירו (medeiro), שלדברי פרופסור חסוס גרסיה אי גרסיה הם "קרובי משפחה" של המילה מדאנו (Medano), בספרדית קסטילית (דיונה), המגיעים, לדבריו, מהמילה הלטינית "מטה" (meta). מחברים אחרים מייחסים את השם למילה אחרת בלטינית (מטלה, metalla). אף על פי כן, לדעה כי השם בא מהר מדוליו (Mons Medulius) יש תומכים רבים בקרב המומחים.
היסטוריה > שיטת ההפקה

באזור שאנו מכירים כיום כלאס מדולס היו כמה גורמים שסייעו להפקת זהב: אלה היו אדמות סחף עם אבק זהב; היו הרבה מים ומספיק שיפוע כדי להשתמש בהם ככוח הידראולי; והיו מדרונות מתונים לעבר הנהר סיל ששימש כתעלת ניקוז.
שיטת ההפקה הייתה מכונה בלטינית "Ruina montium" (הריסת ההר). המים מנחלי ההרים היו מנותבים ומוטים אל פסגת ההר בו חופרים. ההר היה מחורר ברשת מתוכננת של מנהרות, והמים היו משוחררים דרכם. כוח המים הרס את ההר וגרר את אדמות הזהב לאגני השקעה. המערכת ההידראולית של לאס מדולס היא המרהיבה ביותר מבין הידועות, בגלל כמות המים ששימשה למטרה והאורך והמספר הגדול של תעלותיה. המסלול כולו הזה ידוע, וניתן לבקר בחלקו בלוויית מדריך.
אחת ממערכות המים התבססה על האזור מצפון-מזרח להר טלנו (Teleno‏, 2,188 מטרים). מגובה 2,000 מטרים מצטבר שלג שלאחר שהוא נמס זורם לנחל קאבו (Río Cabo), יובל של הנהר קבררה (Río Cabrera), אשר בתורו הזין את שבע התעלות, הגובלות בהר, שהגיעו לבריכות ההפקה. לערוצים אלה, שאורכם הכולל מוערך בכ-300 קילומטרים, יש שיפוע של בין 0.6 ל-1%. הרוחב הוא 1.28 מטר, למעט בעקומות, 1.60 מטרים, ועומקם הוא 90 סנטימטרים. בניית תעלות אלה, שבחלקים מסוימים עוברות מתחת לסלע בצורת מנהרה, הייתה, ללא ספק, העבודה הקשה והיקרה ביותר של המבצע.
לאחר מכן, המים מהתעלות הגיעו לכמה בריכות שנבנו על ידי פילוס וחפירת השטח. האדמה שנחפרה נערמה סביב ויצרה מדרונות. לבריכות אלה היו שערים להפצת המים.
היסטוריה > התפתחות סביבת הנוף

הכרייה פסקה במאה השלישית, הצמחייה המקומית השתלטה על המקום שוב: אלונים, קיטיסוס רתמי (Cytisus scoparius)‏, Genista tridentata, אלון הגלעין (Quercus ilex) וצינית אירופית (Ilex aquifolium). במקביל התרחב גידול עץ הערמון, מתוכו ניתן לראות כיום פרטים רבים בפארק, חלקם בני למעלה ממאה שנים. כל זה הביא להופעתה של סביבה מרהיבה המאופיינת בתצורות הקרקע יוצאות הדופן, שנוצרו על ידי חולות אדמדמים המשולבים בצורה מושלמת עם הצמחייה.
עולם החי של האזור בימינו כולל חזיר בר, אייל הכרמל, חתול בר וכו'. באשר לעופות, ישנם יותר ממאה מינים, השוכנים בעיקר במדרון נהר הקבררה. בסביבת אגם קרוסדו (Lago de Carucedo), שעל פי המסורת נוצר על ידי מים עומדים ששימשו להפקת הזהב, צומחים מגוון סחלבים שפרחיהם מדמים דבורים כדי למשוך חרקים בדרך זו ולהקל על ההאבקה. ציפורים אוכלי חרקים בולטים ביערות לגדות הנהר.
בשנת 1997 הכריז אונסק"ו על אתר המורשת העולמית לאס מדולס, כולל האזור העיקרי של מכרה הזהב והסייגים מסביבות היישובים בלואוטה (Balouta), ואלדבריה (Valdebría) וירס (Yeres). משלחת תאילנד התנגדה להחלטה, בהתחשב בכך שהאתר הוא תוצאה של הפעילות ההרסנית של האדם וכי ההחלטה פוגעת בעקרון של הגנת הסביבה. גרמניה ופינלנד הסכימו עם עמדה זו.
שבילים ואתרים מעניינים

שביל ואליניאס (Senda de las Valiñas‏ , 4 קילומטרים):
לה קואבונה (La Cuevona)
לה אנקנטדה (La Encantada)
שביל רייריגו (Senda Reirigo‏, 5.5 קילומטרים)
שביל ההיקף (Senda perimetral‏, 5.7 קילומטרים)
שביל המנזרים (Senda de los conventos‏, 4.5 קילומטרים)
נקודת התצפית אוריאן (Mirador de Orellán). אל נקודת התצפית אפשר להגיע משביל ואליניאס או משביל ההיקף.
מנהרת אוריאן (Galería de Orellán). מנהרה שדרכה הזרימו מים, באורך של כ-100 מטרים שנחפרה בלאס מדולס. הגישה אליה מנקודת התצפית אוריאן.
שבילים ואתרים מעניינים > נתיב המדולייאס

נתיב המדולייאנס (Ruta de las Medulillas) מתחיל בכפריר אוריאן (Orellán), שבו יש מצודה רומאית, וממנו מוביל שביל אל נקודת התצפית אוריאן, שאליה אפשר להגיע ברכב. המשך הנתיב מתבצע ברגל בשביל הגובל בהר פלאסיאס (monte Placias‏, 1025 מעל גובה פני הים) לקמפו דה לה ברניה (Campo de la Braña), משם יורד השביל לחפירות מדולייאס במערות רייריגו (Cuevas de Reirigo) או למערת צ'אירה (Cueva de la Chaira) שאורכה יותר מ-250 מטרים. השביל מוביל למזלג לאס פדריסס (Las Pedrices, "המדרגות"), משם חוזרים לכפריר לאס מדולס. בנוסף, לצד אותה נקודת תצפית יש כמה מנהרות שניתן לבקר בהן.
סיכונים לאתר

בקרבת מקום נמצאת מחצבה, שאף שהוכרזה כבלתי חוקית בשנת 2008, המשיכה לפעול, נכון לשנת 2014.
לקריאה נוספת

Lewis, P. R. and G. D. B. Jones, Roman gold-mining in north-west Spain, Journal of Roman Studies 60 (1970): 169-85
Jones, R. F. J. and Bird, D. G., Roman gold-mining in north-west Spain, II: Workings on the Rio Duerna , Journal of Roman Studies 62 (1972): 59-74.
Domergue, C. and Hérail, G., Conditions de gisement et exploitation antique à Las Médulas (León, Espagne) in L'or dans l'antiquité: de la mine à l'objet, B. Cauuet, ed., Aquitania Supplement, 9 (Bordeaux 1999): 93-116.
Journeys Through European Landscapes/Voyages dans les Paysages Européens. COST-ESF, Ponferrada: 101-104.
Pipino g. "Lo sfruttamento dei terrazzi auriferi nella Gallia Cisalpina. Le aurifodine dell'Ovadese, del Canavese-Vercellese, del Biellese, del Ticino e dell'Adda". Museo Storico dell'Oro Italiano, Ovada 2015
הערות שוליים

↑  The cultural park
↑  Liber XXXIII
↑  «Espacios naturales: Las Médulas»
↑  Galería de Orellán
↑  La cantera irreductible, El País
| --- | --- |
בקרת זהויות :  VIAF: 234339764   WorldCat (עם VIAF): 234339764 
שרידי הכפר אוריאן (המאה ה-1 וה-2). בחלק העליון נמצאו תנורי ההיתוך
אחד השבילים
כניסה למנהרה
תסמונת צ'רג שטראוס

| --- | --- |

 תחום:  אימונולוגיה 
 תסמינים:  דימום, דימום מדרכי העיכול 
 טיפול:  mepolizumab 
 קישורים ומאגרי מידע
 eMedicine:  article/333492 
 DiseasesDB:  2685
 MeSH:  D015267
 סיווגים
 ICD-10:  M30.1
 ICD-11:  4A44.A2 
 
תכשיר היסטולוגי של תסמונת צ'רג שטראוס. דלקת בכלי דם ומסביבו גרנולומה של איאוזינופילים
תסמונת צ'רג שטראוס (באנגלית; Churg–Strauss syndrome  או  Allergic granulomatosis ומשנת 2011 -  Eosinophillic Granulomatosis with Polangiitis - EGPA) מאופיינת באלרגיה ובדלקת של כלי דם בינוניים וקטנים בכל הגוף. הסיבה המדויקת אינה ברורה אבל קרוב לוודאי שישנה פעילות יתר של מערכת החיסון בתגובה לאלרגנים שונים.
המחלה תוארה לראשונה על ידי שני פתולוגים יהודים מבית החולים הר סיני בניו יורק - גיי'קוב צ'רג ולוטה שטראוס ב-1951.
תסמינים

מבחינים בשלושה שלבים. לא תמיד נמצאים כולם ואין תמיד מעבר רציף בין אחד לשני.
השלב האלרגי - מאופיין באסתמה חדשה או החרפה באסתמה קיימת ובנזלת אלרגית.
השלב האיאוזינופילי - תסנינים של איאוזינופילים בריאות ובמערכת העיכול. בשלב זה יש סימנים מערכתיים כמו: חום, הזעת לילה, חולשה, חוסר תיאבון, ירידה במשקל, כאבי בטן ודימום מדרכי העיכול.
שלב דלקת כלי הדם (Vasculitis) - בשלב זה יש דלקת בדופן כלי הדם הבינוניים והקטנים והם נסתמים ונגרם נזק איסכמי לאיברים השונים בגוף: ריאות, כליות, לב, דרכי העיכול, עור ומערכת העצבים.
אבחנה

ב-1990 פרסם האיגוד האמריקני לריאומטולוגיה שישה קריטריונים לאבחנת התסמונת:
אסתמה.
יותר מ-10% איאוזינופילים בספירת דם (איאוזינופיליה).
סינוסיטיס
תסנינים משתנים בריאות בצילום חזה.
ממצאים היסטולוגים של דלקת כלי דם והסננה של איאוזינופילים.
ממצאים של נוירופתיה פריפרית.
הימצאות של ארבעה קריטריונים ויותר נותנת רגישות של 85% וסגוליות של 99.7%.
אבחנה > בדיקות דם

שקיעת הדם מוחשת וחלבון מגיב C גבוה כביטוי לתהליך דלקתי. בספירת דם יש כאמור יותר מ-10% איאוזינופילים.
ב-40% מהחולים מוצאים אן הנוגדן p-ANCA) -Perinuclear Anti Nuclear Cytoplasmatic Antibody).
אבחנה > ביופסיה

בביופסיה מאיבר נגוע (ריאות, כליות, עור, עצבים) רואים בתכשיר ההיסטולוגי דלקת ונמק של כלי דם וגרנולומות המורכבות מאיאוזינופילים, מקרופגים ותאי ענק.
אבחנה > דימות

צילום רנטגן של בית החזה בית החזה מגלה כאמור תסנינים בריאות שמיקומם משתנה מדי פעם. אפשר להיעזר גם ב-CT של בית החזה.
טיפול

טיפול הבחירה הוא גלוקוקורטיקואיד כמו פרדניזון בשילוב טיפול מדכא חיסון כמו אזתיופרין וציקלופוספמיד. הטיפול מביא להפוגות אבל המחלה היא כרונית ואינה ניתנת לריפוי.
פרוגנוזה

ב-1996 פרסמה קבוצה צרפתית מחקר על 342 חולי התסמונת. הם קבעו 5 קריטריונים (FFS – Five Factors Score) לקביעת הפרוגנוזה של החולים: 1) אי ספיקת כליות עם קראטינין מעל 1.50 מ"ג/ד"ל), 2) פרוטאינוריה מעל 1 ג"ר ביממה, 3) מעורבות של דרכי העיכול, 4) מעורבות מערכת העצבים, 5) מעורבות לבבית.
בנוכחות 0 קריטריונים התמותה לאחר חמש שנים היא 11.9%, נוכחות קריטריון אחד מעלה את התמותה בתום חמש שנים ל-26%, ובנוכחות שני קריטריונים ויותר עולה השיעור ל-46%.
סיבות המוות הן אי ספיקת לב, אוטם שריר הלב או קרדיומיופתיה רסטריקטיבית, אי ספיקת כליות, דימום מוחי, דימום מדרכי העיכול ואסתמה קשה.
פיל יער אפריקני

| פיל יער אפריקני |
| --- | --- |
 פיל יער אפריקני
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בעלי חדק
משפחה:: פיליים
סוג:: פיל אפריקני
מין:: פיל יער אפריקני
שם מדעי
 Loxodonta cyclotis ‏מטשי, 1900
תחום תפוצה


פיל יערות רוחץ במים ברפובליקת קונגו.
פיל יער אפריקני (שם מדעי: Loxodonta cyclotis) הוא מין בסוג פיל אפריקני. מין זה מצוי רק במרכז אפריקה.זהו אחד משלושת מיני הפילים הקיימים היום, והקטן מביניהם. שמו הלטיני קשור לצורת האמייל על שיניו הטוחנות. פיל יער ממוצע שוקל 2–5 טונות (2,000–5,000 קילוגרם) וגובהו בכתפיים 2.4–3.0 מטרים (7.9–9.8 רגל). הוא ניזון מעלים, עשב, זרעים וקליפת עצים. אזור המחיה שלו הוא יער טרופי סבוך והמשפחות מורכבות מקבוצות של כ-20 פרטים. מחוץ לעונת הרבייה, קבוצות אלו מכילות רק נקבות בוגרות, בנותיהן, וגורים זכרים טרום ההתבגרות המינית שלהם.
עד 2010, היה מקובל שפיל יער אפריקני הוא תת-מין של פיל סוואנה אפריקני. בדיקות DNA הראו כי במשפחת הפיליים יש שני סוגים : פיל אסייתי ובו מין אחד בלבד, ופיל אפריקני, ובו שני מינים, פיל הסוואנה ופיל היער. הדמיון הרב ביניהם הביא להכללתם במין אחד כשני תת-מינים נפרדים. בדיקות גנטיות הוכיחו שמדובר בשני מינים נפרדים. הם נבדלים גם במאפיינים פיזיים: פיל היער קטן מפיל הסאוונה, אוזניו אובליות יותר, והחטים פונים כלפי מטה, בעוד חטיו של פיל הסוואנה פונים כלפי חוץ.
תפוצה ובית גידול

פיל היער האפריקני הוא מין אנדמי, הנפוץ בצפון הרפובליקה הדמוקרטית של קונגו וברפובליקה של קונגו, בדרום-מערב הרפובליקה המרכז אפריקאית, בחוף הדרום-מזרחי של גבון, בדרום גאנה ובחוף השנהב. רוב האוכלוסייה היציבה נמצאת בגבון, שם 90% מהשטח מהווה בית גידול מתאים, ושם מספרם אפילו עלה ב-30 השנים האחרונות.
פילים אלה מצויים בעיקר באזורים שמתאפיינים ביערות גשם, בעלות צפיפות גבוהה של צמחייה. ההגירה העונתית שלהם היא תוצאה של חיפוש פירות בשלים ביער, דרך נתיבים קבועים.
מאפיינים

מבנה גופו של הפיל האפריקני מותאם לתנאי הסביבה. הוא מקרר את עצמו באמצעות תנועת מניפה באוזניו. תנועה זו מקררת את הגוף, אך גם יוצרת זרמי אוויר לתוך החלק הפנימי של האוזן, העשיר בכלי דם גדולים, וכך מוגבר איבוד החום מהגוף אל הסביבה, במזג אוויר חם. גם מבנה עורו עוזר בשמירה על קרירות. הסדקים בעורו המקומט גורמים ללכידת מים והתאדותם, וכך יורדת הטמפרטורה של פני שטח הגוף. כפות רגליו הגדולות וכריות השומן העבות שומרות על פיזור נכון של הלחץ הכבד של משקלו ופועלות כבולם זעזועים. יש לו חוש ריח מפותח, שעוזר לו בחיפושי המזון .
פרטים של פיל היער האפריקני מופיעים בקבוצות קטנות המונות 5–8 פילים ולעיתים אף יותר. הם מגיעים לעצמאות כאשר הם מגיעים לבגרות מינית, בטווח הגילאים 11–14 שנים. בגיל זה הזכרים נפרדים מהקבוצה המשפחתית ויוצרים מדי פעם קבוצות רווקים רופפות למשך מספר ימים, אך לרוב חיים כבודדים. הזכרים מתחברים לקבוצות המשפחתיות רק במהלך עונת ההזדווגות.
על פי תיאורית היסטוריית החיים, פיל היער האפריקני מאופיין בבחירת K, שפירושה הולדת צאצאים מועטים והשקעה רבה בגידולם. אסטרטגיה זו אכן יכולה להסביר בצורה טובה את עקומת ההישרדות שלו, בכך שהשקעה ממושכת של הנקבות בגידול הצאצאים העמידה לרשותם יותר זמן להסתגל לסביבה ולהכיר את הסכנות האפשריות. לכן, רוב הפילים יכולים לשרוד עד גיל מאוחר בטבע, לולא ההתערבות האנושית. הנקבות מזדווגות כל 3–6 שנים ולא לפני סיום טיפולם האישי בכל צאצא למשך זמן ארוך. הפילים הצעירים נמצאים בהשגחה וטיפול על ידי הנקבות עד גיל בגרותם המינית ולאחריו הם עצמאיים והזכרים עוזבים את המשפחה. פיל היער יכול לחיות עד גיל 70 בטבע.
התרומה לסביבה

לפיל היער האפריקני יש יחסי הדדיות עם עצים שונים ביער. שלאחר שהזרע עובר דרך מערכת העיכול של הפיל, הוא נובט בהצלחה רבה יותר. כך הפיל מרוויח מצריכת הפירות המשמשים לו מזון והעצים מרוויחים מסיכויי נביטה גדולים יותר. מבדיקת ההפרשות של הפילים הסתבר שהפילים מפיצים כל יום, בממוצע, 346 זרעים גדולים, השייכים ל-73 מיני עצים על שטח של קמ"ר אחד. הם גם מעבירים זרעים גדולים למרחק העולה על 5 ק"מ. מתוך המינים שזרעיהם מועברים, 14 מינים ראשיים לא יכולים כלל להתרבות ללא התיווך של הפילים, כי זרעיהם אינם נובטים אלא לאחר מעבר דרך מערכת העיכול של הפילים. מכאן שפילי היער שומרים על הרכב היערות של מרכז אפריקה. בנוסף, הפילים תורמים גם לבעלי חיים קטנים בכך שהשבילים והחורים אשר הפילים יוצרים באדמה בעת מסעם משמשים כמקלט או כמקורות שתייה (שקעים לניקוז גשם) ליצורים קטנים. כמו כן, הוא מין מפתח בהתפתחות עצי היער על ידי הרמיסה והאכילה של השתילים הצעירים, אשר קוטרם קטן מ-30 ס"מ, ומהווים תחרות לעצים הבוגרים. העצים הבוגרים הם בעלי כושר גבוה של קיבוע פחמן, ולכן יש לפילי היער תרומה חשובה בצימצום טביעת הרגל הפחמנית הנגרמת על ידי פעילות המין האנושי. לכן הם נקראים לפעמים "גנני היערות".
נמצא כי פילי היערות תורמים לקיבוע הפחמן על ידי עצים ביער: הם אוכלים את פירותיהם של העצים המקבעים פחמן ביעילות ומסייעים להתרבותם. העלים המועדפים על ידיהם למאכל הם אלה המקבעים פחמן פחות טוב. לפי ההערכה, ללא פעילותם היה קיבוע הפחמן בעצים שבאזור המחקר נמוך ב-6%–9%.
מצב שימור

האיומים המרכזיים על פיל היער האפריקני הוא ציד והתערבות האדם בשטח מחייתו. פרטים רבים ניצודים מדי שנה כדי לענות על הדרישה הבינלאומית הבלתי חוקית לשנהב. בינואר 2012 ניצודו 200 פילי יער בקמרון. בנוסף לכך, המין חווה אובדן בתי גידול ופיצולם, וכך נפגעת הישרדותו. אוכלוסיות אנושיות מתרחבות פולשות לבתי הגידול של פיל היער האפריקני והופכות אדמות לחקלאיות, מקומות התיישבות ופיתוחים נוספים. אזור המחיה של הפילים הצטמצם מכשלושה מיליון קמ"ר בשנת 1997 לכמעט מיליון קמ"ר עד שנת 2007. כריתת עצים, שתילת מטעים לגידול צמחים אשר מהווים דלקים ביולוגים, בניית כבישים והקמת תעשיות הורסות את בתי הגידול של המין ובנוסף יוצרים גישה קלה יותר ליערות הפילים עבור ציידים.
בשנת 2018, בעקבות מאמץ של ארגונים לשמירת חיות הבר, נחקק בסין חוק האוסר מכירת שנהב, שהוא מצרך מבוקש באסיה. יש תקווה שחוק זה יצמצם את ציד הפילים.
ראו גם

פיל
שנהב
סחר בשנהב
טביעת רגל פחמנית
קיבוע פחמן
הערות שוליים

↑  פיל יער אפריקני באתר הרשימה האדומה של IUCN
↑  Blanc,J.J. et al., African Elephant Status Report 2002: An Update from the African Elephant Database, Occasional Paper of the IUCN Species Survival Commission No. 29., Gland and Cambridge, 2003
1 2 3  צוות האתר, African Forest Elephant, WWF-World Wildlife Fund
↑  Turkalo, A.; Barnes, R., Kingdon, J. et al. (ע), "Loxodonta cyclotis Forest Elephant", The Mammals of Africa. Vol. I. Introductory Chapters and Afrotheria, London: Bloomsbury Publishing, 2013, עמ' 195-200
↑  Jerome Delay, Gabon is the last bastion of endangered African forest elephants, ABC News, ‏נובמבר2021
↑  Shoshani, J., General information on elephants with emphasis on tusks, Elephant. 1(2), 1978, עמ' 20-31
↑  Nicholas Georgiadis, Jill Pecon-Slattery, Alfred L. Roca, Stephen J. O'Brien, Genetic Evidence for Two Species of Elephant in Africa, 2001-08-24 doi: 10.1126/science.1059936
↑  Takakazu Yumoto et al., Seed-Dispersal by Elephants in a Tropical Rain Forest in Kahuzi-Biega National Park, Zaire, Biotropica 27(4), 1995, עמ' 526-530
↑  ריקי שחם, בעל החיים הענק שמסייע לשמור על כדור הארץ, באתר ריקי שחם – מכאן ומשם, סיפורים פיקנטיים מרחבי העולם, ‏יוני 2022
↑   יואב מה-טוב, התפקיד הכפול של פילים במאבק בהתחממות הגלובלית, באתר הארץ, 5 בספטמבר 2023
↑  Fabio Berzaghi, Megaherbivores modify forest structure and increase carbon stocks through multiple pathways, PNAS January 23, 2023
↑  Yu Xiao, China's ivory market after the ivory trade ban in  2018, Traffic briefing, ‏ספטמבר 2018
| --- | --- |
בקרת זהויות :  GND: 4396024-8
קולולם

| --- | --- |

 פעילות:  מיזם לשירת המונים
 מדינה:  ישראל 
 מייסדים:  אור טייכר, מיכל שחף, בן יפת.
 תקופת הפעילות:  30 בנובמבר 2016 – הווה (8 שנים) 
 https://www.koolulam.com/
 
קולולם הוא מיזם חברתי-מוזיקלי לשירת המונים. שם המיזם הוא הלחם בסיסים של המילים"קולולו" ו"כולם".